recursal/SuperWikiNEXT-32B huggingface dataset:
**מרגריטה גולדשטיין** (נולדה ב-5 ביולי 1987) היא עיתונאית ישראלית והכתבת לענייני קולינריה בקשת 12. בנוסף מגישה את סדרת כתבות האוכל בתוכנית חי בלילה ואת פינת הקולינריה בתוכנית חדשות הבוקר של ניב רסקין, וחברה בפאנל התוכנית. כתבת ומראיינת במגזין הטלוויזיה אנשים.

ביוגרפיה
--------

גולדשטיין בוגרת תואר ראשון במנהל עסקים ותקשורת ותואר שני בתקשורת ועיתונאות עם התמחות במדיה חדשה ואינטרנט, שני התארים מהאוניברסיטה העברית בירושלים.

בשנת 2011 החלה לשמש כעיתונאית אוכל במוסף ז'ורנל של מעריב ובמקביל כתבה במגזין "את" ובמוספים שונים של מעריב. בשנים 2012 עד 2014 הייתה עיתונאית קולינריה באתר וואלה.

בשנת 2020 שיחקה בסדרה הטבח. גולדשטיין מגישה סדרת כתבות אוכל המצולמות רחבי הארץ במסגרת התוכנית **חי בלילה** ובנוסף מגישה פינת קולינריה בקשת 12.

היא משמשת כחברת פאנל קבועה בתוכנית חדשות הבוקר של ניב רסקין, כתבת ומראיינת במגזין הטלוויזיה "אנשים", מנחה מבזקים באתר "TVBEE" מבית מאקו, יוצרת ומגישה בבלוג ביקורות האוכל של מאקו, יוצרת ומנחה של התוכנית "חדשות האוכל של ישראל" ובנוסף היא כתבת האוכל של אתר האינטרנט מאקו מבית קשת.

חיים אישיים
-----------

חיה במושב בעמק חפר עם בן זוגה ג'רמי יפה, ארט דיירקטור בסרטים ובסדרות טלוויזיה. ב-9 בספטמבר 2023 נולדה בתם הראשונה.[דרוש מקור]

קישורים חיצוניים
----------------

* ריטה גולדשטיין, במסד הנתונים הקולנועיים IMDb (באנגלית)
* ריטה גולדשטיין, במיזם "אישים" לתיעוד היצירה הישראלית
* לירן אוהלי, האישה שטעמה הכל: ריטה גולדשטיין מגיעה למדור "פה גדול", ישראל היום
* ריטה גולדשטיין, ‏יום האם, באתר ‏מאקו‏, 25 במאי 2023

הערות שוליים
------------

1. ↑  *יורות בשליח | ריטה וויטה מכתירות: המשלוח המוצלח ביותר אבר*, נבדק ב-2024-03-04
2. ↑  ריטה גולדשטיין, באתר ניב עשת כהן – ייצוג יוצרים ואמנים
3. ↑  ריטה גולדשטיין, במיזם "אישים" לתיעוד היצירה הישראלית
4. ↑  לימור קלר, ‏מלא אנרגיות טובות: הבית הכפרי של ריטה גולדשטיין במושב, באתר ‏מאקו‏, 4 ביוני 2023
5. ↑  ריטה גולדשטיין בבשורה מרגשת – ולא, זו לא מסעדה חדשה, באתר אייס, 15 במאי 2023
6. ↑  ג'ונגל עירוני: בדירה היפה של ריטה גולדשטיין, באתר ‏מאקו‏, 2 ביולי 2020
**תומאזו אנטוניו ויטאלי** (באיטלקית: **Tomaso Antonio Vitali**;‏ 7 במרץ 1663 - 9 במאי 1745), היה מלחין וכנר איטלקי.

ביוגרפיה
--------

אביו, ג'ובאני בטיסטה ויטאלי, (1644–1692) היה גם הוא מלחין וכנר מפורסם והוא לימד את בנו נגינה בכינור וייעד אותו לעסוק באותו המקצוע.

בשנת 1674 עבר עם אביו לעיר מודנה שם הועסק בתזמורת חצר האצולה אסטה תחילה כנגן ואחר כך כמנהל התזמורת ומורה לכינור עד 1742.

יצירותיו
--------

ויטאלי חיבר בעיקר יצירות קאמריות לכינור-טריו סונאטות וסונאטות לכינור. הוא ידוע ומפורסם עד היום רק בזכות יצירה אחת - השאקון לכינור סולו בסול מינור. זהו קטע שכנרים רבים מנגנים כהדרן. יאשה חפץ ניגן אותו בשנת 1917 בקונצרט הבכורה שלו באולם קרנגי.

השאקון התפרסם לראשונה על ידי המלחין והכנר פרדיננד דוד (1810–1873) שפרסם בשנת 1867 ספר ללימוד נגינה בכינור ובו עיבודים של יצירות של מלחינים שונים ובתוכם השאקון של ויטאלי.
מוזיקולוגים רבים סבורים שהשאקון נכתב על ידי פרדיננד דוד עצמו ולא על ידי ויטאלי.

קישורים חיצוניים
----------------

ויקישיתוף מדיה וקבצים בנושא **תומאזו אנטוניו ויטאלי** בוויקישיתוף

* תומאזו אנטוניו ויטאלי, באתר ספוטיפיי
* תומאזו אנטוניו ויטאלי, באתר MusicBrainz (באנגלית)
* תומאזו אנטוניו ויטאלי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269661105171
* BIBSYS: 3030624
* BNE: XX928534
* BnF: cb13935745v (data)
* CiNii: DA06784774
* GND: 124065309
* ICCU: SBLV137583
* ISNI: 0000 0001 2283 1591
* LCCN: n81042171
* LNB: 000038385
* MusicBrainz: bcebeb78-84cc-45b3-9d65-942b20704ae5
* NKC: xx0043439
* NLK: KAC199628878
* NTA: 073532223
* SELIBR: 222043
* SNAC: w6rj558q
* SUDOC: 123481856
* Trove: 930522
* VIAF: 95213587
* WorldCat: lccn-n81042171

 |
**נועם דדון** (נולד ב-20 ביוני 2005) הוא זמר ישראלי ונציג ישראל באירוויזיון הילדים 2018 עם השיר "ילדים כאלה".

ביוגרפיה
--------

נועם דדון נולד בישראל, ומתגורר בירוחם.

קריירה
------

דדון התפרסם ב-2015, בעונה השלישית של "בית ספר למוסיקה". שם עבר את האודישנים והיה התלמיד של הזמרת שרית חדד. הוא הגיע לשלב הגמר של התוכנית וסיים במקום השני.

באפריל 2016 פרסם את שירו הראשון "לחלום אותך". חודשיים אחר כך יצא לרדיו הדואט שביצע עם איציק שמלי לשירו השני "רגע מושלם".

באוקטובר 2016 הופיע בערוץ הראשון בספיישל "כשהיינו ילדים" יחד עם ילדי בית הספר למוזיקה בשיר הנושא של התוכנית "ראש כרוב"

ב-11 בפברואר 2018 פרסם את שירו "הלילה תלבשי לבן".

ב-6 בספטמבר 2018 השתתף דדון בקדם-אירוויזיון הילדים 2018 שנערך בתיאטרון ראסל בעיר רמת גן ושודר בטלוויזיה ב-2 באוקטובר 2018. בקדם, ביצע דדון את השיר "מחכה" של הזמרת ריטה. דדון זכה במקום הראשון ונבחר לייצג את ישראל באירוויזיון הילדים 2018.

ב-8 באוקטובר 2018 פורסם השיר שדדון יבצע באירוויזיון הילדים 2018 "ילדים כאלה" שכתב והלחין עדן חסון שבמקור גם ביצע אותו. ובסוף הוא זכה במקום ה-14 באירוויזיון הילדים 2018.

ב-19 בפברואר 2019 פרסם את שירו "ימים טובים".

ראו גם
------

* אירוויזיון הילדים 2018
* ישראל באירוויזיון הילדים

קישורים חיצוניים
----------------

ויקישיתוף מדיה וקבצים בנושא **נועם דדון** בוויקישיתוף
* נועם דדון, ברשת החברתית פייסבוק
* נועם דדון, ברשת החברתית אינסטגרם
* נועם דדון, סרטונים בערוץ היוטיוב

| ישראלישראל ישראל באירוויזיון הילדים |
| --- |
| 

|  |
| --- |
| 
* **2012**: Kids.il‏ (Let the Music Win‏)
* ~~2013 עד 2015~~
* **2016**: Shir & Tim‏ (Follow My Heart‏)
* ~~2017~~
* **2018**: נועם דדון (ילדים כאלה)
* ~~2019 עד 2023~~
 |

 |
**ניקי טיילור** (באנגלית: **Nicole Renee "Niki" Taylor**; נולדה ב-5 במרץ 1975) היא דוגמנית ומנחת טלוויזיה אמריקאית.

ביוגרפיה
--------

טיילור נולדה בפלורודיה כאמצעית מבין שלוש בנות (אחות צעירה לג'ואל (לימים ג'ואל בולין) (ילידת 1970/1971, וגדולה לקריסטן "קריסי" (1978-1995)). בגיל שלוש עשרה זכתה בתחרות "הפנים הרעננות" שערכה סוכנות דוגמנות בניו יורק והפרס היה חוזה בשווי 500,000 ובכך נכנסה לספר השיאים של גינס כ"דוגמנית הצעירה ביותר שזכתה בחוזה גדול עם חברת קוסמטיקה".

טיילור הופיעה בתחילת הקריירה שלה במגזין "סוונטין" ולאחר מכן במגזין ווג ובכך הפכה לצעירה ביותר שהופיעה על שער המגזין, לאחר ברוק שילדס.

ב-1991 נכנסה לרשימה של מגזין פיפל של "50 האנשים היפים ביותר" ושנה לאחר מכן החלה לשמש כדוגמנית הבית וכדוברת של חברת "קאוור גירל", ובכך הפכה לראשונה מתחת לגיל שמונה עשרה להחזיק בתפקיד זה. בנוסף היא גם לקחה חלק בקמפיינים של לוריאל וגאפ.

ב-1996 היא הופיעה בשער של שישה מגזיני אופנה שונים ובשנים 1997 ו-1998 הופיעה בגיליון בגדי הים של ספורטס אילוסטרייטד, וב-1998 הופיעה גם על לוח השנה של ספורטס אילוסטרייטד.

ב-29 באפריל 2001, עברה תאונת דרכים כשנסעה עם בן זוגה דאז, והוא ניסה לענות לטלפון הנייד שלו, איבד שליטה על הרכב והתנגש בעמוד. טיילור נפצעה קשה ואף הייתה בתרדמת למשך כמה שבועות, כשהתאוששה לבסוף. 

ב-2008 הנחתה את העונה הראשונה של התוכנית "סופרמודל" (Make Me a Supermodel), ב-2010 הייתה שופטת בתחרות היופי הבינלאומית מיס תבל, וב-2011 השתתפה בגרסת המפורסמים של התוכנית "המתמחה".

קישורים חיצוניים
----------------

* 

* אתר האינטרנט הרשמי של ניקי טיילור
* ניקי טיילור, ברשת החברתית פייסבוק

* ניקי טיילור, ברשת החברתית אקס (טוויטר)

* ניקי טיילור, ברשת החברתית אינסטגרם

* ניקי טיילור, במסד הנתונים הקולנועיים IMDb (באנגלית)
* ניקי טיילור, באתר אנציקלופדיה בריטניקה (באנגלית)
בניגוד לשאר דורסי הלילה, ינשוף השדות פעיל דווקא בשעות בין הערביים והדמדומים ולא בלילה.
**בעלי חיים פעילי דמדומים** הם בעלי חיים הפעילים רק בשעות הדמדומים שאחרי השקיעה ולפני הזריחה, אך ישנים במהלך רוב שעות היום ושעות הלילה. חלקם גם פעילים בלילות של ירח מלא או של יום מעונן. המונח אינו כוללני, וחלק מבעלי החיים פעילים רק לפני השקיעה, בעוד אחרים פעילים רק לפני הזריחה.

ישנם מספר בעלי חיים הפעילות בשעות אלה. חלקם מתגוננים מטמפרטורה קיצונית וחמה מדי ביום או קרה או חשוכה מדי בלילה. מינים אחרים פעילים אז כתוצאה מתחרות עם בעלי חיים אחרים ומינים אחרים פעילים בשעות אלה (בעיקר בשעות הבוקר המוקדמות) כחלק מהתגוננות מטורפים. חלק מהטורפים פעילים ביום ואחרים פעילים בלילה ומינים נטרפים רבים פעילים בשעות שבהם הטורפים פחות פעילים (כך עושים רבים מהמכרסמים). עם זאת טורפים מסוימים החלו להיות פעילים בשעות הדמדומים בהם טרפם מתחיל בפעילות.

גלריה
-----

* גחלילית זוהרת בחשיכהגחלילית זוהרת בחשיכה
* האריות פעילים בשעות אחרי הצהריים ולפני הערבהאריות פעילים בשעות אחרי הצהריים ולפני הערב
* הדביבון פעיל לרוב בשעות הלילה, שבהן הוא מחפש אחר מזוןהדביבון פעיל לרוב בשעות הלילה, שבהן הוא מחפש אחר מזון
* עטלפים פעילים בלילה וישנים ביוםעטלפים פעילים בלילה וישנים ביום
* השנבוב הוא חיה לילית מתחפרתהשנבוב הוא חיה לילית מתחפרת
* החתול, כמו מרבית החתולים הגדולים, פעיל בשעות הלילההחתול, כמו מרבית החתולים הגדולים, פעיל בשעות הלילה

ראו גם
------

* בעלי חיים ליליים
* בעלי חיים יומיים
**הארי סידונס מובריי** (באנגלית: **Harry Siddons Mowbray**‏;1858 – 1928) היה אמן אמריקאי. הוא ביצע עבודות ציור שונות עבור ג'יי. פי. מורגן, פ. וו. ונדרבילט ולקוחות אחרים. הוא שימש כמנהל האקדמיה האמריקאית ברומא בין השנים 1902–1904.

ביוגרפיה
--------

מובריי נולד להורים אנגלים באלכסנדריה, מצרים. אביו, ג'ון הנרי סידונס, ייצג בנק בריטי באלכסנדריה; הוא נפטר שנה לאחר שנולד בנו. אמו של מובריי עברה לאמריקה עם בנה. כשמובריי היה בן חמש מתה אמו בתאונה ביתית שנגרמה על ידי דלקה ממנורה. הילד אומץ על ידי דודתו, אחות אמו ובעלה ג'ורג' מובריי. המשפחה התיישבה בצפון אדמס, מסצ'וסטס.

לאחר שנה באקדמיה הצבאית של ארצות הברית בווסט פוינט, נסע לפריז ונכנס לאטלייה של ליאון בונה ( Léon Bonnat ) בשנת 1879. ציורו הראשון, "אלאדין", הביאה אותו לידיעת הציבור. הוא למד אצל בונה עד 1883. בשנת 1886 הוא הפך לחבר באגודת האמנים האמריקאים. ציורו "רוח ערב" קיבל את פרס קלארק באקדמיה הלאומית לעיצוב בשנת 1888, והוא נבחר לחבר עמית באקדמיה, הפך לחבר מלא באקדמיה בשנת 1891.

לאחר מכן, מובריי היה ידוע בעיקר בזכות עבודתו הדקורטיבית, במיוחד ציוריו בבית המשפט לערעורים; תקרה בית המגורים של פ. וו. ונדרבילט, התקרות בספריית ג'יי.פי מורגן ובבניין האגף של ספריית מורגן והמוזיאון. כמו כן התקרה והקירות של הספרייה של מועדון האוניברסיטה בניו יורק.

הוא לימד בליגת הסטודנטים לאמנות בניו יורק בסביבות 1901. הוא היה חבר בוועדה האמריקאית לאמנויות יפות בין השנים 1921 ל -1928.

בין תלמידיו של מובריי היו הציירים מורטימר ליכטנאואר, פלורנס וולף גוטהולד וקלרה טגארט מקצ'ני.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **הארי סידונס מובריי** בוויקישיתוף
* כתבי הארי סידונס מובריי בפרויקט גוטנברג (באנגלית)

הערות שוליים
------------

1. ↑  H. Siddons Mowbray | Smithsonian American Art Museum, americanart.si.edu (באנגלית אמריקאית)
2. ↑  Gerald M. Ackerman, The Orientalists of the American School (ACR Édition Internationale, Paris, 1994), 140
3. ↑  Chisholm, Hugh, ed. (1911). "Mowbray, Harry Siddons". *Encyclopædia Britannica*. **18** (11th ed.). Cambridge University Press. p. 948.
4. ↑  **Appletons' Cyclopædia of American Biography**

|  |  |
| --- | --- |
| בקרת זהויות עריכת הנתון בוויקינתונים | 
* GND: 129989940
* ISNI: 0000 0000 6688 8293
* LCCN: nr2002040924
* RKD: 58078
* SNAC: w6cr66b2
* SUDOC: 196686768
* ULAN: 500028625
* VIAF: 72487120
* WorldCat: lccn-nr2002040924

 |
עטיפת האלבום "אני חולם על נעמי", כללה מבחר משירי "חדוה ודוד" ובהם השיר
**אני חולם על נעמי** הוא שירם המפורסם של הצמד "חדוה ודוד" (חדוה עמרני ודוד טל (רוזנטל)). השיר זכה בפסטיבל הזמר הבינלאומי של טוקיו (אנ') בשנת 1970 וכך התפרסם בישראל וביפן.

יצירת השיר
----------

בשנת 1970
פנה הצמד חדוה ודוד אל המלחין והמעבד הישראלי דוד קריבושי שבאותם הימים כתב לחן שמצא חן בעיניהם לפרסומת "קפה עלית". הוא הסכים וחיבר המשך ללחן.

הצמד חדוה ודוד פנו אל הפזמונאית והמשוררת הישראלית תרצה אתר כדי שזו תכתוב מילים למנגינה. אתר כתבה את השיר והוא הוקלט.

דוד קריבושי נסע עם סליל ההקלטה בווספה שלו לרדיו. ברמזור אדום פגש אותו האמרגן דני בן אב וביקש ממנו שיר, שלא הושמע עדיין, לפסטיבל שירים בינלאומי חדש בטוקיו. דוד בהחלטה של רגע נתן לו את הסליל. הצמד הופיע עמו בפסטיבל טוקיו וזכה להצלחה מסחררת ביפן. את מילות השיר כתבה אתר על נעמי וילן, בת זוגו דאז של בנה החורג איל, אותה אהבה מאוד.
השיר זכה במקום ראשון בפסטיבל הזמר ביפן.
השיר נחל הצלחה רבה ביפן לאחר שתורגם ליפנית (ביפנית: ナオミの夢, naomi no yume). אומדן המכירות של השיר ביפנית עמד על מאות אלפי עותקים, היקף מכירות שנחשב גדול עבור זמרים לא-יפנים. אז הגיעה ההצלחה גם לישראל, ובמצעד הפזמונים ה'תשל"א (1971) של קול ישראל זכה השיר במקום השני.

בשנת 2011 התמודד השיר בתחרות שירי שבת עברית ברדיו 103FM בתור אחד מ-100 השירים העבריים האהובים ביותר.

פרקי השיר ותכניו
----------------

השיר המחורז כולל תשעה בתים. בבית הראשון מתאר הדובר את מקומה של נעמי, אהובתו, בחלומותיו. הוא מדמה את המחשבות עליה למוזיקה מטפורית המפארת אותה:

> 
> כלי נשיפה ומיתרים סובבים בחלומי  
> 
> שרים שירי תהילה לך  
> 
> כן, שירי תהילה נעמי  
> 
> נעמי, אני - שלך
> 
> 
> 
> 

בבתים הבאים, דמותה של נעמי חורגת כביכול מעולם המחשבות הפנימי והוא רואה את אהובתו בכל אתר ואתר בין שהוא ממשי או מדומיין, כך למשל בבית השני:

> 
> וברחוב הרמזורים כל הזמן רק אדומים  
> 
> כל התנועה מחכה לך  
> 
> פפם פפם - רק לך נעמי  
> 
> כל העיר הזאת - שלך
> 
> 
> 
>

גרסאות כיסוי
------------

בשנת 1995 יצא גרסת כיסוי של השיר בביצועה של הזמרת ליאורה והופיע באלבומה "עצב ושמחה".

קישורים חיצוניים
----------------

* "אני חולם על נעמי" באתר בית לזמר העברי
* מילות השיר "אני חולם על נעמי" באתר שירונט
* אני חולם על נעמי - השיר, YouTube
* ナオミの夢 - ביצוע השיר ביפנית, YouTube
* חדוה ודוד חולמים על נעמי, דבר, 11 בדצמבר 1970
* קטע קול ניר גורלי ואסף רפפורט, אני חולם על נעמי | חדוה ודוד, בפודקאסט "שיר אחד" של כאן 11, 29 בנובמבר 2021
**הירי במכללה הקהילתית אומפקווה** היה אירוע ירי בבית ספר שהתרחש ב-1 באוקטובר 2015 במחוז דאגלס בסמוך לעיר רוזברג (אנ') שבאורגון, ארצות הברית. הרוצח, כריס הרפר מרסר בן ה-26, רצח 9 בני אדם לפני שנהרג בחילופי אש עם המשטרה.

הירי
----

בשעה 10:38 התקבלה השיחה הראשונה מתוך הקמפוס למוקד החירום. בשיחה דווח על אדם חמוש ההולך בין בנייני הקמפוס ויורה בבני אדם. מרבית היריות התרחשו באולם בו התרחש שיעור אנגלית.

היורה נהרג לאחר חילופי אש עם המשטרה שהגיעה לזירת האירוע. אף שוטר לא נפגע בתקרית. 

לאחר נטרול היורה, חיפשו סוכנים של הרשות לאכיפת נושאי האלכוהול, הטבק, הנשק, וחומרי הנפץ חומרי נפץ ברחבי הקמפוס. סך הכול נמצאו בזירה ארבעה כלי נשק, שלושה אקדחים ורובה אחד. על פי כוחות המשטרה, היורה לבש אפוד מגן והייתה ברשותו תחמושת רבה.

היורה
-----

היורה זוהה כ**כריס הרפר מרסר**. הוא נולד ב-26 ביולי 1989 בבריטניה ועבר לארצות הברית עוד בצעירותו. בין ה-5 בנובמבר ל-11 בדצמבר 2008 שירת בצבא ארצות הברית, אך שוחרר לפני שהספיק להשלים את הטירונות בגלל "אי עמידה בדרישות מינימליות". בין השנים 2011-2013 התגורר עם אמו בטוראנס, קליפורניה ושם סיים את לימודיו בבית ספר לנערים עם ליקויי למידה ובעיות רגשיות. לאחר מכן עבר עם אמו להתגורר במחוז דאגלס שבאורגון. מרסר היה רשום באחד השיעורים בהם התרחש הירי, וכן היה עוזר הפקה במחזה שתוכנן לעלות שם בקרוב.

למרסר היו חשבונות ברשתות חברתיות רבות, כמה מהם תחת שם המשתמש "צלב הברזל 45". בנוסף היה לו חשבון באתר ביטורנט אליו העלה סרט דוקומנטרי על הטבח בבית הספר היסודי סנדי הוק.

תגובות
------

הנשיא ברק אובמה נושא הצהרה לאחר הירי
נשיא ארצות הברית, ברק אובמה, אמר בהקשר לירי: "(התפילות והמחשבות) לא מכילות את כאב הלב, הצער והכעס שאנו צריכים להרגיש, והן לא ימנעו את הקטל הזה בשבוע הבא או בחודשים הבאים במקום אחר באמריקה". מושלת אורגון קייט בראון אמרה כי היא תיסע מיד למקום.

ראו גם
------

* צ'ארלס ויטמן
* הטבח בתיכון קולומביין
* הטבח בווירג'יניה טק
* הטבח בבית הספר היסודי סנדי הוק

קישורים חיצוניים
----------------

ויקישיתוף מדיה וקבצים בנושא **הירי במכללה הקהילתית אומפקווה** בוויקישיתוף
* AP, רויטרס, עשרה הרוגים ושבעה פצועים מירי במכללה במערב ארה"ב, באתר הארץ, 1 באוקטובר 2015
* "אתה נוצרי?", שאל - ורצח 9 סטודנטים בקולג', באתר ynet, 2 באוקטובר 2015
* הקלטות השיחות שבוצעו למוקד החירום
**ראיה נסיבתית** היא מונח משפטי מתחום דיני הראיות שנדרש בה תהליך היסק כדי לקשור אותה למסקנה עובדתית. ראיה נסיבתית מנוגדת לראיה מכרעת התומכת באופן ישיר באמיתות הטענה העובדתית, ללא צורך בראיות נוספות או בתהליך היסק.

משקל הראיה בבית משפט
--------------------

כאשר ראיה נסיבתית עומדת לבדה, מטבעה היא נתונה ליותר מפרשנות אחת, ומשכך, הסקת מסקנה חותכת מראיה נסיבתית בודדת מותירה ספק בדיוק המסקנה. ראיה נסיבתית היא בדרך כלל חלק מאוסף של ראיות נסיבתיות אחרות, אשר יחדיו חוברות לאוסף ראיות מאמתות ועשויות להוות תמיכה חזקה במסקנה אחת על פני מסקנות אחרות. תוקפו של הסבר המושתת על ראיות נסיבתיות למסקנה עובדתית מתחזק ככל שהסברים אחרים נמצאים חסרי תוקף. במשפט הישראלי, אין די בראיות נסיבתיות כדי להרשיע אדם לאלתר.

בהליך משפטי, ראיות נסיבתיות מאפשרות קביעת ממצא (באנגלית: finding of fact) בדרך של היסק. במשפט הפלילי, היסק נעשה בדרך של קביעת ממצא כדי לתמוך באמיתות טענה (אשמה או חוסר אשמה פלילית).

עדות עשויה להוות ראיה ישירה או נסיבתית. אם העד טוען שראה את הפשע מתרחש, זוהי ראיה ישירה, למשל: עד הטוען כי ראה במו עיניו את הנאשם דוקר את קורבנו. לעומת זאת, עדות שיש בה רק דברים שאפשר להסיק מהם שהפשע התרחש היא ראיה נסיבתית, למשל: עד המעיד כי ראה את הנאשם נכנס לבית, שמע צרחות, ולאחריהן ראה את הנאשם נמלט מן הבית ובידו סכין מגואלת בדם. הנחיצות שבעריכת היסק, ולא העובדה שהראיה מצביעה על מסקנה ברורה, היא שקובעת האם ראיה היא נסיבתית או ישירה.

ראיות מתחום הזיהוי הפלילי המובאות לבית המשפט באמצעות עד מומחה הן בדרך כלל ראיות נסיבתיות. מומחה בזיהוי פלילי המעיד כי בדיקה בליסטית מוכיחה כי מן הנשק שנמצא ברשותו של נאשם נורה ירי קטלני, מוסר בכך ראיה נסיבתית שניתן להסיק ממנה את אשמתו של הנאשם. יש לשים לב כי הסיכוי למסקנה שגויה בדבר אשמתו של נאשם עולה ככל שהמסקנה מבוססת על מיעוט ראיות נסיבתיות, ועולה הסיכוי להיתכנות הסברים אחרים, כך למשל, האפשרות שמישהו אחר השתמש בנשקו של הנאשם. ככל שנאספות ראיות נסיבתיות נוספות התומכות במסקנה אחת ופוסלות את אפשרות קיומן של מסקנות נוגדות, כך ניתן לקבוע ממצא עובדתי ברמת ודאות גבוהה יותר. כך למשל, אם בנוסף למציאת הנשק הקטלני ברשות הנאשם, טביעת אצבעו של הנאשם נמצאה על הדק הירי, ובבדיקה כימית של ידיו ובגדיו נמצא כי ירה לאחרונה, מתחזקת האפשרות לקביעת ממצא עובדתי ולפיה הוא היורה.

ראיות נסיבתיות הן בעלות חשיבות עליונה בתביעות בתחום המשפט האזרחי והפלילי שחסרות בהן ראיות ישירות. בחלק מהמדינות שיטת המשפט הפלילי מאפשרות להרשיע אדם אך ורק על יסוד ראיות נסיבתיות.

לקריאה נוספת
------------

* השופט יעקב קדמי, **על הראיות**, הוצאת דיונון תל אביב תשנ"ט-1999

קישורים חיצוניים
----------------

* ראיה נסיבתית, באתר אנציקלופדיה בריטניקה (באנגלית)
* ראיות נסיבתיות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560297905171
* GND: 4161552-9
* LCCN: sh85045995

 |

**הבהרה:** המידע בוויקיפדיה נועד להעשרה בלבד ואין לראות בו ייעוץ משפטי.
שגריר ארצות הברית בישראל, דייוויד פרידמן בביקור בישיבה, אוקטובר 2017
**אפיקי דעת** היא ישיבת הסדר וישיבה גבוהה בעיר שדרות בראשות הרב דוד פנדל, והיא ישיבת ההסדר הגדולה ביותר בישראל.

פעילות
------

הישיבה הוקמה בשנת ה'תשנ"ד (1995), יחד עם הקמת הגרעין התורני בעיר. בישיבה לומדים כ-600 תלמידים, והיא ישיבת ההסדר הגדולה ביותר.

תלמידי הישיבה מתנדבים במרכז החסד המקומי, בעזרה לקשישים, לימוד עם ילדים, עזרה למשפחות במצוקה, הכנת נערים לשירותם הצבאי ועוד.

בישיבה פועל בית דין לממונות. הדיינים הם הרב פנדל, הרב אריאל בראלי הרב של היישוב בית אל והרב דרור טוויל הרב של העיר שדרות.

הישיבה מדגישה את חשיבות החזרות בלימוד.

פעם בשבועיים מתקיים בישיבה שיעור של הרב אשר וייס ופעם בשבוע שיעור של הרב אהרון בוטבול. בין הרבנים המלמדים אמונה: הרב ערן טמיר, הרב חגי לונדין, הרב שמחה שטטנר והרב קובי דביר.

#### מסלולים בישיבה

בישיבת קיים כולל לימוד לרבנות, בראשות הרב יצחק סופר, שבו לומדים כ-30 אברכים ובחורים. כמו כן קיים בה כולל דיינות, בראשות הרב אביעד תפוחי, ובו כ-10 אברכים. קיימת בישיבה גם אפשרות של לימודי הוראה במכללת יעקב הרצוג.

**מבנה הישיבה**

בית המדרש של הישיבה נקרא בית מדרש זכור לאברהם, ונתרם על ידי הנדיב היהודי-ברזילאי שלמה פיצ'וטו, לזכרו של בנו שנחטף בידי חברי כנופייה בברזיל ונרצח. ייחודו של מבנה הישיבה - כמו גם יתר מבני הישיבה (פנימיות ועוד), הוא בכך שהמבנה נבנה כולו מבטון מזויין, לצורך עמידות נגד שיגורי קסאמים - בשל מיקומה של הישיבה בעיר שדרות הסמוכה לעזה ממנה נורו בעשורים האחרונים רקטות רבות לכיוון העיר.

שלוחות
------

לישיבה שלוחה נוספת בעיר, הנקראת **לב לדעת**. ישיבה זו הוקמה בשנת תש"ס, ובראשה עומד הרב שלמה בנימין. רבים מן התלמידים הבאים למוסד זה הם בוגרי תיכונים וישיבות תיכוניות. הלימודים מתקיימים בו בקבוצות של 7–10 תלמידים[דרוש מקור]. במוסד זה כ-150 תלמידים.

בשנת ה'תשס"ו (2007) הקימה הישיבה שלוחה נוספת, ישיבת **דרך חיים**, בקריית גת, שאופייה דומה לזה של "לב לדעת". בשלוחה זו כ-100 תלמידים. בראש השלוחה עומד הרב אמיר ממן, בן המחזור המייסד של הישיבה בשדרות.

תמונות מהישיבה
--------------

* הרב אשר וייס עם תלמידי הישיבה בחגיגת פוריםהרב אשר וייס עם תלמידי הישיבה בחגיגת פורים

קישורים חיצוניים
----------------

ויקישיתוף מדיה וקבצים בנושא **ישיבת אפיקי דעת** בוויקישיתוף
* 

* אתר האינטרנט הרשמי של ישיבת אפיקי דעת
* אתר השלוחה "לב לדעת"
* איגוד ישיבות ההסדר
* ישי פרידמן, שיח לוחמים, כתבה על תלמידים מהישיבה במלחמת לבנון
* אפיקי דעת - ביטאון ישיבת שדרות, מסכת בבא מציעא ושבת, בבא קמא ונדרים, סוכה, קידושין, מאמרים בנושא קדושת בית הכנסת ובית המדרש באתר HebrewBooks.
* ישיבת 'אפיקי דעת' ביוטיוב
* מרים אגדי, ישיבת ההסדר הגדולה בארץ עוצרת את התרמות הדם, באתר סרוגים, 28 בדצמבר 2021
* ישיבת אפיקי דעת (שדרות), דף שער בספרייה הלאומית

הערות שוליים
------------

1. ↑  ישי אלמקייס, המספרים נחשפים: עשר ישיבות ההסדר הגדולות בישראל, באתר כיפה, ‏3.1.2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311662305171
* VIAF: 147115628
* WorldCat: viaf-147115628

 |
"**בְּלֵילוֹת הַסְּתָו**" הוא שיר שנכתב על ידי דוד פוגל. את השיר הלחין שם טוב לוי. השיר נכלל באוסף השירים "לפני השער האפל" שראה אור לראשונה ב-1923.

תוכן השיר
---------

השיר נפתח בתיאורו של עלה שלכת בודד הנושר, באפלת הלילה. בשיר קיים מתח עצום בין העלה הקטן והבודד, למרחב היערות ולזמן הנשירה שלא מוגדר בבהירות. בבית השני של השיר מתואר המתח בין היחיד למרחב האינסופי. תיאור הדג לא קיים רק "הֵד נְקִישָׁה לַחָה'" שלו כשהוא שב אל מי הנחלים. הנחל הוא אינו מקום מוגדר אף הוא בשיר. בבית השלישי מתוארים סוסים שלא ניתן להבחין בהם ("סוּסִים לֹא נִרְאִים הַנְּמַסִּים וְהוֹלְכִים"), אלא רק צליל דהרותיהם נשמע, "בַּמֶּרְחָק הַשָּׁחוֹר". הבית האחרון חוזר אל ההֵלֶךְ הנודד, מושא הרחש הלילה. ההלך אינו מצליח להגדיר את עוצמת האפלה שעוטפת אותו אך ברגישות מקשיב לצלילים וגופו מגיב להתרחשות פיזית. השיר מאפיין את שירת האופל של פוגל ואת חייו כאדם בודד, עייף ונרדף. ההלך שאף הוא אינו מוגדר בשם רק שומע את המראות ואינו עד להם.

גרסאות לשיר
-----------

את השיר ביצעה לראשונה מירי אלוני בשנת 1975 בליווי להקת קצת אחרת. את השיר הלחין שם טוב לוי, והוא הופיע לראשונה באלבום ששת הנושא את שם ההרכב, בשנת 1976. השיר היה מועמד לכניסה למצעד הפזמונים השבועי של רשת ג' ב־6 במרץ 1978, ולא הצליח להיכנס למצעד. ידוע גם הביצוע של שם טוב לוי עם שלמה גרוניך בהופעה עם התזמורת הפילהרמונית הישראלית בשנת 2016.

הערות שוליים
------------

1. ↑  "בְּלֵילוֹת הַסְּתָו נוֹפֵל בַּיְּעָרִים עָלֶה לֹא-נִרְאֶה", באתר הספרנים, ‏30 ביוני 2021
2. ↑  מאחורי השיר "בלילות הסתיו" של דוד פוגל - אל תוך השיר, באתר אל תוך השיר, ‏27 ביולי 2022
3. ↑   מירי אלוני - בלילות הסתיו 1975, סרטון בערוץ "Shpater", באתר יוטיוב (אורך: 02:56)
4. ↑  heitner, פינתי השבועית ברדיו: בלילות הסתיו, באתר הבלוג של אורי הייטנר, ‏2019-05-27
5. ↑  בלילות הסתיו – פזמונט, באתר pizmonet.co.il
6. ↑  יובל אראל‏, מכונת הזמן קצת מאחרת…, בבלוג של יובל אראל, מגזין מוזיקה ותרבות, 6 בנובמבר 2016

קישורים חיצוניים
----------------

* בלילות הסתיו, סרטון בערוץ "שם טוב לוי - Topic", באתר יוטיוב (אורך: 05:58)
הרב **יוסף שלמה דיין** (ה'תרפ"ד, 1924 – ט בתמוז ה'תשמ"ה, 28 ביוני 1985) היה מקובל ומאתר קברי צדיקים.

ביוגרפיה
--------

נולד בעיר חלב שבסוריה בשנת 1924 (ה'תרפ"ד) לרב ניסים ולג'מילה דיין. אביו היה בן למשפחת רבנים מיוחסת שנמנה עם דייני הקהילה ועסק בהוראת תלמידים.

בצעירותו התחנך על ידי אביו ולמד ב"כותאב" שהיה תלמוד תורה קהילתי. בשנת 1934 (ה'תרצ"ד) בהיותו כבן עשר, עלה עם משפחתו לישראל, כאן השתכנה המשפחה בשכונת רחביה שבירושלים, והוא החל ללמוד בתלמוד תורה מקומי, בנוסף לחינוך של אביו.

בהיותו כבן 18, ועם פטירת אביו בשנת 1942 (ה'תש"ב), החל לעבוד כנהג הובלות. לאחר עלילה ומעצר מצד השלטון הבריטי,(על פי הספר "עוד יוסף חי" סיפור חייהם של הרב יוסף וולטוך והרב יוסף שלמה דיין, הסיבה היא שפעם אחת נגנבה משכורתו כשטבל במקווה אבל לא הוזכרה העלילה ואין הספר תח"י ) החליט לפרוש מהעבודה ולהקדיש את חייו ללימוד תורת הקבלה וקיום מצוות. עם התקדמותו בלימוד תורת הקבלה, החל ללמוד יחד עם הרב מרדכי שרעבי ביחידות, והתחבר גם לעולם התיקונים. בהמשך נודע גם כתלמידו של הרב חיים סינואני, ולמד מפיו רבות.

בשנת 1984 קיבל את אישורם של גבאי בית הכנסת "נזר אהרון" בבית וגן לבנות היכל על פי תוכניתו ומכספו, לאחר שיוזמה ראשונה שלו בעניין כשלה, ולאחר שחסך את הסכום במשך כעשור. הוא גייס לשם כך קבלן, וליווה אותו בתהליך הבנייה מקרוב.

ביום שישי ה-28 ביוני 1985 (ט' בתמוז ה'תשמ"ה), כשבועיים לאחר שלקה בליבו ואושפז בבית חולים, הוא לקה בליבו בשנית בעת ששהה בביתו. הוא נפל על רצפת החדר, ותלמידו שהגיע לבקרו זמן קצר לאחר מכן, מצא אותו כשהוא ללא הכרה. רופא שהוזעק למקום הורה לפנותו לבית חולים, שם נקבע מותו.

עם היוודע הבשורה, ערכו לו תלמידיו לוויה מזורזת טרם כניסת השבת, והוא נטמן בהר המנוחות שבירושלים.

הנהגתו
------

במשך חייו דאג להסתיר מעיני הציבור את עיסוקו בלימוד תורת הקבלה, וחי את חייו בסתר ובצנעה. הוא נהג ללבוש בגדים פשוטים הרחוקים במראם מלבושם של רבנים. למשך תקופות ממושכות היה נעדר מירושלים להתבודד על קבריהם של תנאים ואמוראים בגליל ובשאר רחבי הארץ, שם נהג לעשות תיקונים ולקרוא תפילות שונות.

במיוחד נהג לפקוד את קברו של שמואל הנביא בירושלים, מדי יום, יחד עם קבוצות אברכים שארגן. מקומות נוספים אותם נהג לפקוד הם הכותל המערבי, קברו של שמעון הצדיק, הר הזיתים ועוד. בזכות תפילותיו ותיקוניו במקומות אלו, הוא נחשב לבעל מופת בקרב תלמידיו.

מלאכת איתור מספר קברי צדיקים בצפון הארץ מיוחסת לו, והוא נהג מדי קיץ לצבוע ולסייד את מצבות הקברים שמצא. בין היתר נהג לחלק צדקה בסתר למשפחות שהיו במצוקה.

לקריאה נוספת
------------

* אברהם לוי, **עוד יוסף חי**, עובדות הנהגות ומעשים, ירושלים, ה׳תשמ״ו

קישורים חיצוניים
----------------

* המקובל יוסף שלמה דיין באתר MyTzadik
* הצדיק הנסתר: הרב שלמה יוסף דיין, באתר הידברות, 20.10.13
* קונטרס תורת התיקונים(הקישור אינו פעיל)
* עדות מקבר שמעון הצדיק
* יוסף שלמה דיין (1924-1985), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307025805171
* LCCN: no2014100993
* VIAF: 298249782
* WorldCat: lccn-no2014100993

 |
**בראהים קונאטה** (בצרפתית: **Brahim Konaté**; נולד ב-20 במרץ 1996 במונפרמיי שבצרפת) הוא כדורגלן צרפתי המשחק בעמדת הקשר בקבוצת הפועל עפולה מהליגה הלאומית.

קריירת מועדונים
---------------

קונאטה גדל במחלקות הנוער של ליברי-גרגן ואוסר. בשנת 2013 החל לשחק בקבוצת המילואים של אוסר. הוא ערך 64 הופעות ליגה במדי הקבוצה הראשונה של אוסר במסגרת ליגת המשנה הצרפתית, בהן הבקיע שני שערים.

ב-14 באוגוסט 2018 חתם קונאטה בשאמו ניור מליגת המשנה הצרפתית. הוא ערך 40 הופעות ליגה במדי המועדון, בהן הבקיע שלושה שערים.

ב-31 באוגוסט 2021 חתם קונאטה בפואנלברדה מהליגה הספרדית השנייה. הוא ערך 18 הופעות ליגה במדי המועדון, בהן הבקיע שני שערים.

ב-24 באוגוסט 2022 חתם קונאטה בראיו מחדאונדה מהפרימרה דיויסיון RFEF. הוא ערך שבע הופעות ליגה במדי המועדון.

ב-14 בפברואר 2023 חתם קונאטה בז'לגיריס קובנה מליגת העל הליטאית.

ב-10 באוגוסט 2023 חתם קונאטה בהפועל עפולה מהליגה הלאומית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  El Fuenlabrada ficha a Brahim Konaté באתר הרשמי של פואנלברדה, 31 באוגוסט 2021 (בספרדית)
2. ↑  FK Kauno Žalgirio naujokas באתר Sportas, ‏ 14 בפברואר 2023 (בליטאית)
3. ↑  תומר חבז, ‏הקשר הצרפתי ברהים קונאטה חתם בעפולה, באתר ONE‏, 10 באוגוסט 2023
**זעקת הנפטר** (באנגלית: "**Cry Of The Dead**") הוא סרט אימה ודרמה ישראלי, מסוגת קולנוע חרדי שיצר ניסים ורטה בשנת 2004, הנחשב לסרט האימה החרדי הראשון.

עלילה
-----

ניסים, סופר סת"ם ותלמיד כולל המתאכזר לחבריו, מוצא עצמו רדוף על ידי רוח רפאים לאחר מותו הטראגי של אחד מחבריו לספסל הלימודים.

רקע והפקה
---------

הסרט מבוסס על המותחן האמריקאי "החוש השישי" שיצא בשנת 1999. אמנם, אין דמיון ממשי בין שני הסרטים. העלילה הייתה חריגה במושגים החרדיים ועל הדיסק נכתב "מומלץ מגיל 14 בלבד".
את הסרט כתב והפיק ניסים ורטה שאף שיחק בו בתפקיד ראשי, ובוים על ידי אריאל כהן.

> 
> יהי רצון מלפניך מלך רחום וחנון ארך אפיים ורב חסד שלא יארע חס ושלום דבר תקלה על ידי (ניסים ורטה)
> 
> 
> 
> — מתוך פתיח הסרט
> 

בהתייחס לתקציב הדל אמר ורטה בראיון לחדשות ערוץ 2: "הסרט הזה נעשה בעשרת אלפים דולר, תן לשפילברג תקציב כזה הוא לא מוציא סרט כזה".

> 
> לא עוד סרטים על ייצור שופר וכיבוד אב ואם, את העולם החרדי משגעים בימים אלה סרטי האימה. "זעקת הנפטר" של נסים ורטה, המבוסס על הלהיט ההוליוודי "החוש השישי", כבש את שוק הקולנוע החרדי בסערה, ושבר את שיאי המכירות.
> 
> 
> 
> — אלי אשד, גלובס
> 

הסרט נחל הצלחה בקופות ועל כך תכנן להרחיב את ז'אנר סרטי האימה במגזר ואמר: "יש לי חזון של תעשייה שלמה של סרטי אימה לחרדים". ב-2005 התחיל לעבוד על יצירת שני סרטי אימה נוספים: "עולם התוהו" (2005) – שבאופן יחסי לקודמו, לא נחל הצלחה משמעותית ו-"תרפים" שלא יצא לאור.

כרזת הסרט באנגלית

> 
> אם כבר חשבתם שראיתם הכל אז יש לכם טעות חמורה. ניסים ורטה לא מסתפק בקומדיות ובדרמות המשפחתיות שבהם השתתף עד עתה, אלא מחליט לשבור את הכלים. ואכן לא רק הכלים נשברים כאן אלא גם הכללים, כמו הכלל הבסיסי שמי שמת - נקבר ונחתם, עד להודעה חדשה, או יותר נכון עד לתחיית המתים.
> 
> 
> 
> — אמציה האיתן, ערוץ 7
>

שחקנים
------

* ניסים ורטה
* אבי הורוביץ
* חיים וולמן
* אהרון אילפלד
* אביעד גיל
* אריאל כהן
* רון ברברסקי
* ערן איבגי
* יואב ון דן ברג
* ג׳קי אליהו
* דוד שניאור
* רועי יעקב
* שמעון משעלי
* אלעד כהן
* ברוך שטרן
* איתי עמרן
* עקיבא בן דוד
* אפי שטרן
* יאיר כורסנדי
* בני מיצמכר
* אבי ביטון
* שלומי שטרן
* יוסי כהן
* ישראל יפרח
* שלום לביא
* ארד מיכאל
* שמשון חצרוני
* ישראל בר יוחאי

ראו גם
------

* קולנוע חרדי
* ניסים ורטה

קישורים חיצוניים
----------------

* אמציה האיתן, מתים מפחד, באתר ערוץ 7, 9 בדצמבר 2004
* יונית לוי ואורן אהרוני, החרדים בחרדה: סרט האימה הראשון (החדשות 2), באתר יוטיוב, 22 בדצמבר 2004
* אלי אשד, ‏החרדים חרדים, באתר גלובס, 18 בינואר 2005
* אלי אשד, פחד ברחובות בני ברק: סרטי אימה חרדיים, באתר המולטי יקום של אלי אשד, 21 בינואר 2005
* זעקת הנפטר, באתר גרינטק

הערות שוליים
------------

1. ↑  אמציה האיתן, מתים מפחד, באתר ערוץ 7, 9 בדצמבר 2004
2. ↑  ניסים ורטה – חדשות ערוץ 2, באתר יוטיוב
3. ↑  המולטי יקום של אלי אשד, פחד ברחובות בני ברק: סרטי אימה חרדיים
**ויטאלי מיכאילוביץ' ז'ולובוב** (באוקראינית: **Віталій Михайлович Жолобов**; ‏‏נולד ב־18 ביוני 1937) הוא קוסמונאוט סובייטי ממוצא אוקראיני שטס לחלל במסגרת תוכנית סויוז.

ביוגרפיה
--------

ויטאלי ז'ולובוב נולד בכפר במחוז חרסון למשפחת איכרים. בשנת 1959 הוא סיים מכון למהנדסים בתחום גז ונפט בבאקו וגויס לחיל האוויר הסובייטי. 

בשנת 1963 הוא נכלל ביחידת הקוסמונאוטים והחל בהכנות לטיסת חלל. 

בשנת 1976 ויטאלי ז'ולובוב ביצע את הטיסה על סיפון חללית סויוז 21. הטיסה הופסקה לאחר 49 ימים בעקבות המצב הבריאותי של ז'ולובוב.

בשנת 1988 הוא עזב את יחידת הקוסמונאוטים ועבר להתגורר לקייב. בסוף שנות ה-80 של המאה ה-20 הוא עבד בתעשיית הנפט הסובייטית. לאחר התפרקות ברית המועצות ויטאלי ז'ולובוב עבר לאוקראינה וכיהן במספר תפקידים. בשנת 1994 הוא נבחר לראש המועצה של מחוז חרסון. לאחר סיום תפקיד זה ויטאלי ז'ולובוב מונה ליושב ראש סוכנות חקר החלל של אוקראינה וכיהן בתפקיד זה כחצי שנה.

קישורים חיצוניים
----------------

ויקישיתוף מדיה וקבצים בנושא **ויטאלי ז'ולובוב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
ההרס בבית האינוולידים לאחר ההפצצה ב־12 ביוני 1941. מבט מזרחה אל רחוב מרמורק.
**בית הנכים ברחוב מרמורק** פעל בשנים 1937–1964. בהפצצה של מטוסי וישי על תל אביב נהרגו 13 מתושבי הבית.

היסטוריה
--------

בית הנכים, שנקרא בתחילה בית האינולידים, נוסד בשנת 1937 על ידי אנשים פרטיים. תחילה הואפעל כסניף של מושב הזקנים, ובהמשך עבר לדירה שכורה בנווה שלום ובשנת 1938 עבר לבניין ברחוב מרמורק 22 בשכונת שפאק, שנתרם על ידי ישראל ישראלזון, יהודי עשיר מהולנד שלאחר שהפסיד את כל הונו מסר את הבית לשימוש בית הנכים, בו יזכה הוא עצמו לטיפול. ישראלזון התנה את התרומה בכך שבבניין יפעל בית כנסת שינציח אותו ואת אשתו. בשנת 1939 התרחב המוסד לבניין סמוך ברחוב מרמורק ובהמשך סופח למוסד מבנה שלישי.

ב-12 ביוני 1941, לאחר חצות, הופצצה תל אביב על ידי מטוסים צרפתיים מכוחות ממשלת וישי. בהפצצה זו נהרגו 13 אנשים בבית האינואלידים ברחוב מרמורק. לאחר שלא נמצא מבנה אחר לשיכון השוהים במוסד, הנהלת המוסד העבירה את הנכים אל הבניין שנפגע פחות בהפצצה ושיקמה את חלק מהבניין לאחר ההפצצה אך התקשתה בגיוס הכסף הנדרש להשלמת התיקונים.

בשנת 1944 הוקמה ועדת חקירה שהציעה תיקונים בהנהלת המוסד. בשנת 1945 ביקשה הנהלת המוסד להעבירו למקום אחר משום שהוא מפריע לשכנים ורעש השכנים מפריע לו.

ב-1 בנובמבר 1952 עבר בית הנכים לרשות עירית תל אביב יפו. בשנות ה-50 הוחלט שיש לפנות את המוסד ובמשך השנים נעשו מאמצים למצוא לו תחליף. בשנת 1955 בקשה הנהלת המוסד הקצאה של שטח באזור רמת אביב לצורך בניית מבנה חדש. עירית תל אביב שלמה לממשלת ישראל עבור מבנה לבית הנכים, אך הממשלה העבירה את המבנה למטרה אחרת. בשנת 1959 עלתה כוונה לפנות את בית הנכים למבנה של בית החולים ליולדות שיפונה עם תיחת בית חולים איכילוב, אך תוכנית זאת לא יצאה אל הפועל. בשנת 1960 הוסכם עם מלב"ן שהקשישים יועברו למוסדותיו, ואלו הועברו בפברואר 1961. אולם הנכים נותרו בבית הנכים בלי פתרון.

באוגוסט 1964 נסגר בית הנכים והשוהים בו הועברו למוסד בגבעת השלושה שהועבר מידי מלב"ן לידי עירית תל אביב יפו.
בשנת 1966 נהרס הבניין ובמקומו הוקם, בשנת 1993, בית כנסת.

נפגעי ההפצצה
------------

בהפצצה של בית הנכים נהרגו 12 מהשוהים במוסד. לאחר מספר ימים מת יוסף ברונשטין מפצעיו ומנין ההרוגים עלה ל-13.

הערות שוליים
------------

1. 1 2  בית האינואלידים לפני הרחבה, דבר, 9 בנובמבר 1939
2. ↑  בית לנכים בתל אביב, דבר, 18 בדצמבר 1938
3. ↑  מניין מתפללים נאבקים נגד פינוי בית־כנסת בתל־אביב, מעריב, 24 ביוני 1965
4. ↑  בית הנכים בתל אביב דורש את עזרת היישוב, דבר, 26 בפברואר 1947
5. ↑  הפצצה זדונית של תל אביב וחיפה, אמר, 12 ביוני 1941  
הפצצות הלילה בתל אביב וחיפה, דבר, 13 ביוני 1941
6. ↑  בית הנכים יוקם מחדש, הארץ, 20 ביוני 1941
7. ↑  תנו יד להשלמת בית הנכים, הארץ, 2 ביוני 1942
8. ↑  לקראת תיקונים בהנהלת בית הנכים בת"א, הַבֹּקֶר, 8 באוגוסט 1944
9. ↑  בית הנכים בתל־אביב יועבר למקום אחר, הצופה, 24 באפריל 1945
10. ↑  בית הנכים לרשות עירית ת"א, דבר, 4 בנובמבר 1952
11. ↑  ייבנה בית נכים בת"א למאה איש, דבר, 27 בינואר 1955
12. ↑  תכניות לעתיד, חרות, 10 בספטמבר 1958
13. ↑  תכניות א. שכטרמן זכו לאישור, חרות, 16 ביולי 1959
14. ↑  החלה ההעברה של בית הנכים בת"א, דבר, 23 בפברואר 1961
15. ↑  בית הנכים העירוני, חרות, 21 בנובמבר 1961
16. ↑  נסגר בית הנכים ברח' מרמורק, הַבֹּקֶר, 1 בספטמבר 1964
17. ↑  בימים אלה (תמונה), מעריב, 23 במרץ 1966  
הוצע לבנות בית כנסת חדש ליד היכל התרבות בת"א, מעריב, 24 באפריל 1968
18. ↑  הלוית חללי בית האינוואלידים, הארץ, 13 ביוני 1941; המשך
19. ↑  יוסף ברונשטין, דבר, 15 ביוני 1941
אין תמונה חופשיתאין תמונה חופשית
**אוראל לוי** (נולד ב-1996 באשדוד) הוא כדורסלן ישראלי בגובה 2.17 מ' המשחק בעמדת הסנטר בלוס אנג'לס קליפרס מהליגה הארצית בכדורסל.

אוראל היה הישראלי הגבוה ביותר, כשנכון לשנת 2022 המחזיק בשיא הוא אחיו גלעד שגובהו 2.20 מ'. לשניים שני אחים נוספים גבוהים ומשחקים כדורסל: יוגב, השני בגילו אחרי אוראל, שגובהו 2.10 מ', ונבו הצעיר בן ה-16 ב-2022 שגובהו 2.02 מ', כשאביהם איתי בגובה 1.93 מ' ואימם נילי בגובה 1.90 מ'. בכך משפחת לוי מאשדוד היא המשפחה הגבוהה בישראל ומהגבוהות ביותר בעולם.

חיים מוקדמים
------------

לוי גדל באשדוד במשפחה דתית לאומית ואף למד בישיבת בני עקיבא "נווה הרצוג" בניר גלים. אביו בן למשפחה מיהדות תימן ואילו אמו היא בת להורים מיהדות אלג'יריה. הוא החל לשחק כדורסל בכיתה ב' ושיחק במסגרת בית"ר אשדוד. בגיל 14 החליט לפרוש מהקבוצה בשל רצונו להתקדם ברמת הכדורסל ובשל סירוב האגודה לשחררו נאלץ לשבת שנה מחוץ לאימוני כדורסל מקצועיים, הוא עבר בגיל 15 להתאמן באקדמיית הכדורסל שבמכון וינגייט תחת פיקוחם של יעקב ג'ינו ונתי כהן (שהביא אותו לתוכנית) שדואגים לפיתוח שחקנים גבוהים.

בשל בעיה מולדת בכף רגלו כמעט ונאלץ לפרוש מכדורסל מקצועני בגיל 18, אך סירב להצעת רופאיו ועבר ניתוח שחיפה חלקית על הבעיה שממנה סבל שם. לוי שירת בצה"ל כמש"ק דת על תקן ספורטאי מצטיין שאפשר לו לשלב קריירה ספורטיבית עם מילוי חובת השירות.

קריירה מקצוענית
---------------

לוי החל את הקריירה המקצוענית שלו בעונת 2014/2015 כשהוחתם במאי 2015 במדי אליצור יבנה מהליגה הלאומית בכדורסל שבה שיחק גם במסגרת הנוער. הוא הוחתם לשחק בקבוצה גם בעונת 2015/2016 אך הקבוצה לא עמדה ביעדיה באותה העונה ונשרה לליגה הארצית בכדורסל.

בעונת 2016/2017 עבר לשחק במדי מכבי בת-ים שגם היא מהליגה הארצית, איתה הגיע לגמר הפלייאוף של הליגה אך הפסיד 2:1 בסדרה לקבוצתו לשעבר, אליצור יבנה, בתום העונה שעלתה וחזרה לליגה הלאומית.

הערות שוליים
------------

1. 1 2  "הגובה כן קובע: הסנטר הבא של ישראל כבר כאן". *NRG*. נבדק ב-2017-09-10.
2. ↑  אלינור פוקס, ‏מסתכל על כולנו מלמעלה, באתר ‏מאקו‏, 12 בספטמבר 2015
3. ↑  בן מיטלמן, ‏מנפצים את התקרה | הכירו את המשפחה הכי גבוהה בישראל, באתר ‏מאקו‏, 21 באוגוסט 2022
4. ↑  "מכוון גבוה: הוא רק בן 16.5 וכבר 2.14 מ', בינתיים... - אשדוד נט". נבדק ב-2017-09-10.
5. ↑  "נוגע בשמיים - יבנה נט". *יבנה נט*. נבדק ב-2017-09-10.
6. ↑  "הישראלי הגבוה בארץ חתם ביבנה - יבנה נט". *יבנה נט*. נבדק ב-2017-09-10.
7. ↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
8. ↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
**זאק גולדסמית'** (באנגלית: **Zac Goldsmith**; נולד ב-20 בינואר 1975) הוא פוליטיקאי בריטי ממוצא יהודי, חבר המפלגה השמרנית. כיהן כחבר הפרלמנט של הממלכה המאוחדת מטעם מחוז ריצ'מונד פארק בלונדון וכשר במשרד הסביבה ובמשרד הפיתוח הבינלאומי וכשר לענייני אסיה, אקלים וסביבה במשרד החוץ וחבר העמים. גולדסמית' היה מועמד מטעם המפלגה השמרנית בבחירות לראשות עיריית לונדון שהתקיימו במאי 2016.

קורות חיים
----------

גולדסמית' נולד בלונדון, בנם של איש העסקים והמיליארדר הבריטי-יהודי סר ג'יימס גולדסמית' ורעייתו השלישית ליידי אנאבל. הוא התחנך בפנימייה היוקרתית איטון קולג' ממנה סולק לאחר שמריחואנה נתפסה בחדרו, ובגימנסיה CCSS בקיימברידג'. בתום לימודי התיכון עבר לארצות הברית ובמשך שנתיים עבד בארגוני איכות הסביבה. 

ב-1997 הצטרף למערכת כתב העת "אקולוג'יסט" שייסד דודו וב-1998 מונה לעורכו. הוא הפך את כתב העת מכתב עת אקדמי לכתב עת הפונה לקהל רחב יותר ועוסק בענייני דיומא. הוא פרש מתפקיד העורך ב-2007. 

ב-2010 התמודד מטעם המפלגה השמרנית ונבחר לנציג אזור ריצ'מונד פארק בפרלמנט הבריטי. הוא נבחר לכהונה נוספת ב-2015 ברוב של 58.2%. באוקטובר 2015 נבחר גולדסמית' למועמד המפלגה השמרנית לקראת הבחירות לראשות עיריית לונדון. בסיבוב הראשון זכה ל-35% מקולות הבוחרים ובסיבוב השני זכה ל-43% מהקולות (הכוללים העדפות משניות) והפסיד לסאדיק קאן ממפלגת הלייבור.

באוקטובר 2016 הודיע על התפטרותו מהפרלמנט עקב התנגדותו לתוכנית למסלול שלישי בנמל התעופה לונדון הית'רו, בבחירות מיוחדות שנערכו במחוז הוא התמודד כמועמד עצמאי והפסיד לשרה אולני, מועמדת המפלגה הליברלית-דמוקרטית. בבחירות שנערכו ב-2017 התמודד מטעם המפלגה השמרנית וניצח את אולני ברוב של 45 קולות בלבד. בבחירות 2019 הפסיד לאולני. בספטמבר 2019 מונה לשר במשרד הסביבה ולשר במשרד הפיתוח הבינלאומי.

בינואר 2020 מונה כלורד לימי חייו לכהן בבית הלורדים והמשיך לכהן במשרד הסביבה. לאחר בחירתה של ליז טראס לראש הממשלה, מונה לשר לענייני אסיה, אקלים וסביבה במשרד החוץ וחבר העמים, הוא התפטר מתפקידו באוגוסט 2023.

גולדסמית' נשוי בשנית לאליס רוטשילד, צאצאית למשפחת רוטשילד. הוא אב לארבעה ילדים, שלושה מרעייתו הראשונה ובת מרעייתו השנייה. על אף שחונך על ידי אביו (בעצמו בן לאב יהודי ולאם נוצרייה) לזהות יהודית, גולדסמית' אינו מגדיר עצמו ככזה.

קישורים חיצוניים
----------------

ויקישיתוף מדיה וקבצים בנושא **זאק גולדסמית'** בוויקישיתוף
* 

* אתר האינטרנט הרשמי של זאק גולדסמית' (באנגלית)
* זאק גולדסמית', ברשת החברתית פייסבוק

* זאק גולדסמית', ברשת החברתית אקס (טוויטר)

* זאק גולדסמית', ברשת החברתית אינסטגרם
* אתר למנויים בלבד אנשיל פפר, האיש שעשוי להרוויח מההתבטאויות בלייבור - המתמודד היהודי לראשות העיר לונדון, באתר הארץ, 5 במאי 2016
* זאק גולדסמית' באתר הפרלמנט הבריטי
* Who is Zac Goldsmith, the new Tory candidate for London Mayor? דיילי טלגרף, 2 באוקטובר 2015

הערות שוליים
------------

1. ↑  תוצאות הבחירות באתר הגרדיאן
2. ↑  Zac Goldsmith: I’ve been the victim of anti-Jewish abuse, ג'ואיש כרוניקל, 7 בדצמבר 2015

|  |  |
| --- | --- |
| בקרת זהויות עריכת הנתון בוויקינתונים | 
* GND: 1207165751
* ISNI: 0000 0001 1001 6813
* LCCN: no2009189926
* NTA: 423352776
* SUDOC: 128459778
* UKPARL: kanqZ4U2
* VIAF: 300452260
* WorldCat: lccn-no2009189926

 |
**פַּסְטֵל** (בספרדית: **Pasteles**; בפורטוגזית: **Pastéis**) הוא מאפה מטוגן וממולא, הנפוץ בעיקר במדינות דרום אמריקה ואסיה.

הפסטל עשוי ממעטפת בצק דקה הממולאת בבשר טחון, קטופירי, עוף או חסילונים ומטוגן בטיגון עמוק ומזכיר בטעמו את מאפה הסמוסה והסמבוסק.

פסטל דה טנטוגל

גרסאות
------

פסטל דה צ'וקלולפסטל גרסאות שונות ומלבד המלוחה קיימת גם גרסה מתוקה במילוי גבינה, קינמון וג'לי.

במטבח המרכז האמריקאי, הפסטל דומה יותר לקלצונה איטלקי ובמדינות רבות הוא נחשב למנוח כללי למאפים.

#### ברזיל

פסטל ברזילאי נחשב לאוכל רחוב פופולרי המטוגן בשמן עמוק או נאפה בתנור.

* פסטל דה אנגו - מאפה מקמח תירס במילוי גבינה או בשר.

#### פורטוגל

לפסטל הפורטוגלי גרסאות שונות והוא יכול להיות מתאבן או קינוח.

* פסטל דה בקליאו - מאפה פריך שעשויים מדג בקלה.
* פסטל דה פייז'או - מאפה בצק עלים במילוי ריבת שעועית כהה.
* פסטל דה נאטה - מאפה בצק עלים במילוי קרם וניל.
* פסטל דה טנטוגל - מאפה בצק עלים מתוק.

#### מדינות דרום אמריקה - ארגנטינה, צ'ילה, פרגוואי ואורוגוואי

פסטל דה צ'וקלו - עוגת תירס אפויה העשויה מגרגירי תירס, בשר טחון ותבלינים.

#### פיליפינים

פסטל פיליפיני הוא מאפה ממולא ורך.

#### פוארטו ריקו

פסטל פורטו ריקני הוא בצק מבושל שעשוי מבננה ירוקה הממולא בבשר חזיר, תפוחי אדמה, פלפל וזיתים.

#### כף ורדה

פסטל כף ורדי הוא בצק מטוגן שעשוי מבטטות וקמח תירס, ממולא בדגי טונה ונחשב לחריף במיוחד.

הפסטל נקרא "פסטל עם שטן בפנים" (Pastel Com o Diabo Dentro).

#### קולומביה

פסטל דה גלוריה (Pastel de Gloria) הוא בצק עלים המכיל רסק או ג'לי גויאבה.

פסטל במטבח היהודי
-----------------

במטבח היהודי-ספרדי, הפסטל מבוסס על מחית תפו"א ובשר טחון.

צורת הכנה נוספת של הפסטל היא כמתאבן מבצק פילו, ממולא בתפוח אדמה, מעוצב בצורת משולש ומטוגן בשמן עמוק.

ראו גם
------

* קלצונה
* סמבוסק
* אמפנדה
* גזלמה
* חלוז'
* לנגוש
* בצק עלים

קישורים חיצוניים
----------------

ויקישיתוף מדיה וקבצים בנושא **פסטל** בוויקישיתוף
* מתכון: פסטלים מרוקאיים, אתר ynet
* מתכון: פסטלים עם פירות יבשים ואגוזים, אתר Mako
* הכי ישראלי שיש: כל המתכונים ממשימת הפתיחה של הנבחרת - פסטל עם תפוח אדמה סגול, אתר Mako
*

הערות שוליים
------------

1. ↑  Qual é a origem do pastel?, Super (ב־Brazilian Portuguese)
2. ↑  Conheça a história do pastel e aprenda receitas
3. ↑  PASTIL, Savor Filipino Foods, ‏2018-10-14 (באנגלית)
4. ↑  Portuguese pastry with the devil inside (Pastel com o diabo dentro) recipe | Eat Your Books, www.eatyourbooks.com
5. ↑  clubenet.com, Pastel com diabo dentro - Rotas Gastronomicas, pt.rotasgastronomicas.com (בפורטוגזית)
6. ↑  Men’s Anniversary Celebration :: People of Praise Tampa says, Pastel Gloria (Guava, Dulce de Leche and Cheese Pastry) | My Colombian Recipes, www.mycolombianrecipes.com, ‏2010-06-04 (באנגלית אמריקאית)
7. ↑  Varenikes: pastéis típicos judaicos – Saborosa Viagem (ב־Brazilian Portuguese)
**ארן יגאר**(Eren Wagner ; ביפנית: **エレン・イェーガー**. "ארן" בטורקית: "קדוש"; "יגר" בגרמנית: "צייד") הוא דמות הפרוטגוניסט בסדרות המאנגה והאנימה "מתקפת הטיטאנים".

ביוגרפיה בדיונית
----------------

ארן נולד בעיירה בתוך מחוז שיגאנשינה, עיירה קטנה בת מאות שנים שמוקפת חומות גדולות, וגדל בה עד שנהרסה על ידי הטיטאנים. חלומו של ארן היה להשמיד את הטיטאנים ולחקור את העולם שמחוץ לחומות. בגיל 9 הרג שניים מהחוטפים שרצחו את משפחתה של מיקאסה, ושכנע אותה להילחם בהם חזרה - ובכך להרוג את החוטף השלישי בזמן שהוא תפס את ארן וחנק אותו. מאותו היום מיקאסה נצמדה לארן ולדרכו להשיב מלחמה ולהיות חזקה. אימו של ארן עצמו מתה בפרק הראשון של הסדרה, כאשר הטיטאן הענק בגובה 60 המטרים פרץ את החומה ואיפשר לטיטאנים לפלוש אל העיר. היא נמחצה תחת ביתה ולא יכלה לברוח, ועקב כך נטרפה על ידי טיטאן לנגד עיניו של ארן-מה שמביא אותו לרצות להשמיד את כל הטיטאנים. בהמשך הסדרה מתגלה שארן מסוגל להפוך לטיטאן ההתקפה משום שלאחר שאביו, גרישה, גילה על מות אימו של ארן, קלרה, הוא הזריק לו חומר מעמוד השידרה של אדם המסוגל להפוך לטיטאן מרצונו (כמו דמויות נוספות בסדרה- ריינר, אנני, ברטולדט ועוד).בשביל להפוך לטיטאן לאחר שאביו הזריק לו את הנוזל ארן היה צריך לאכול בן אדם שמסוגל להפוך לטיטאן ובכך לרשת את הכוחות שלו ולחזור לצורתו האנושית. האדם שארן אכל היה אביו, גרישה, ובעקבות אכילתו הוא קיבל את כוחות שני הטיטאנים שהיו לגרישה: טיטאן ההתקפה (שעל שמו נקראת הסדרה) והטיטאן המייסד (שהוא הטיטאן שהיה ברשותה של משפחת המלוכה רייס).

אישיות
------

ארן מתואר כאידיאליסט, חמום מוח, אגרסיבי, נחוש ואימפולסיבי. פעמים רבות, בעקבות אישיות השלכות רבות נגרמות, הן לטובה והן לרעה. כדוגמה, בפרק השלישי של הסדרה, כאשר נאלץ לפעול ולהתאמן על התמרון התלת-ממדי, לא הצליח, אך עם נחישותו הרבה, הצליח, על אף שהתגלה בסוף כי המתקן היה חלוד ושבור ולכן לא הצליח לפעול אותו קודם.
אומנם ארן מתואר כאימפולסיבי אך בסוף הסדרה בחלק האחרון אנו מגלים שיש לטיטאן שלו את היכולת לראות את העבר,הווה והעתיד. ולכן ארן ידע לאורך הסדרה מה הגורל הצפוי לעם שלו ובכללי לעולם בו הוא חי ולכן התיאור שלו וההצגה שלו בתור אימפולסיבי, חמום מוח הן לא הכי מדויקות אלא יותר שקול וחותר להגנה על העם שלו והאנשים שלו.

הערות שוליים
------------

1. ↑  Eren Yeager, www.personality-database.com
2. ↑  Eren Yeager, Attack on Titan Wiki (באנגלית)
3. ↑  Eren Jaeger (Anime), Attack on Titan Wiki (באנגלית)
4. ↑  Which Attack On Titan Character Are You, Based On Your MBTI® Type?, CBR, ‏2022-03-01 (באנגלית אמריקאית)
מימין בית בשאראת, משמאל וילה הארון א-רשיד.
**בית ואסף בשאראת**, הוא מבנה המצוי בשכונת טלביה בירושלים, ברחוב מרכוס 16, בסמוך לכיכר נתן רוטנשטרייך.

היסטוריה
--------

מבנה זה הוקם בראשית שנות ה-30 של המאה ה-20 על ידי ואסף בשאראת עבור משפחתו, ובסמוך לבית הדירות שנבנה על ידי אחיו, חנא איברהים בשאראת, שנקרא וילה הארון א-רשיד.

בדומה לוילת הארון א-רשיד, קומת הקרקע במבנה שימשה למגורי המשפחה, והקומה העליונה הושכרה לדיירים שונים. בשלהי המנדט שכנו במבנה משרדים של הקונסוליה ההולנדית.

משפחת בשאראת עזבה את המבנה בשנת 1948 ולאחר מכן הושכר המבנה על ידי האפוטרופוס על נכסי נפקדים לקונסוליית הולנד, ובין השנים 1959–1986 למשה פרלמן, שהיה דובר צה"ל ויועצו המדיני של ראש ממשלת ישראל דוד בן-גוריון.

בשנת 1999 נבנו שתי קומות נוספות במבנה על פי תוכניתו של האדריכל מרק פלם.

תיאור המבנה
-----------

בעת בניתו היה המבנה דו קומתי (למעט בקצהו המזרחי, בו היה מבנה עליה לגג, ולמעשה חדר בקומה השלישית).
המבנה נבנה בסגנון מזרחי, וחלונות המבנה עוטרו בקשתות. בקומתו הראשונה של המבנה עוטרה מרפסת המבנה בשתי קשתות רחבות ובקומה השנייה בארבע קשתות צרות יותר. חדר המגורים של המבנה בלט מקו המבנה לכיוון מערב, וצורתו הייתה מתומנת. בכך היה המבנה שונה מבית הליוואן האופייני, לו חדר מגורים מרובה.

בעת בניית תוספת הקומות בשנת 1999 נשמר קו המבנה. הקומות העליונות נבנו כשהן נסוגות מקו המבנה למעט הבנייה מעל החדר המתומן. בקומה הרביעית נבנתה מרפסת בצורה מתומנת תוך שמירה על צורת הבניין המקורית.

לקריאה נוספת
------------

* דוד קרויאנקר, **שכונות ירושלים, טלביה, קטמון והמושבה היוונית**, מכון ירושלים לחקר ישראל, כתר הוצאה לאור, 2002

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בית ואסף בשאראת** |
מבנה מעבד MIPS פשוט
**MIPS** (ראשי תיבות של **Microprocessor without Interlocked Pipeline Stages**) היא ארכיטקטורת סט פקודות עבור מעבדים מסוג RISC שפותחה על ידי חברת MIPS Technologies. מעבדי ה-MIPS הראשונים היו מעבדי 32 סיביות אך מעבדים מאוחרים יותר עובדים עם מילה בגודל 64 סיביות. מעבדי MIPS היו בשימוש בתחנות עבודה ושרתים שונים בשנות השמונים וכיום נפוצים בעיקר במערכות משובצות. חלק ממעבדי MIPS פועלים בשיטת Big endian וחלק בשיטת Little endian.

מעבד ה-MIPS התחלק ל-3 סוגי מעבדים עיקריים, אשר עבדו בצורות שונות.

* מעבד חד-מחוזרי (Single Cycle) - בכל פעם קיבל פקודה אחת, וביצע אותה מחזור אחר מחזור עד לקבלת התוצאה.
* מעבד רב-מחזורי (Multi Cycle) - בכל פעם קיבל כמה פקודות, ובכמה מחזורים ביצע את התהליך, עד לקבלת תוצאה.
* מעבד "צינור זרימה" (Pipe Line) - מעין שילוב מתוחכם בין מעבד חד-מחזורי לרב-מחזורי.

(מעבד רב-מחזורי היה יכול לעשות יותר פקודות ממעבד חד-מחזורי משום שהוא מורכב מיותר חלקים)

היסטוריה
--------

MIPS החל את דרכו כפרויקט מחקר באוניברסיטת סטנפורד של צוות בראשות ג'ון הנסי (John L. Hennessy). בהמשך ייסד הנסי חברה בשם MIPS Computer Systems (כיום MIPS Technologies) שייצרה את המעבדים. החברה נקנתה על ידי סיליקון גרפיקס בשנת 1992.

כמו ARM, גם MIPS מספקת רישיונות למימוש המעבד כחלק ממעבדים אחרים, ומעבדי MIPS נפוצים למדי במערכות משובצות.

מחשבי MIPS
----------

* תחנות עבודה ושרתים של סיליקון גרפיקס. מערכת ההפעלה IRIX רצה רק על המעבדים הללו.
* פלייסטיישן 1 ו־2.
* מכונות ארקייד ישנות של Namco, כמו Namco System 23 או System 246 (מבוססת מעבד הפלייסטיישן 2).
* מחשבי כף-יד (PDA) (היו נפוצים יותר בעבר, כיום מעבדי ARM יותר פופולריים בתחום).
* מערכות משובצות: חלק ניכר מהנתבים, מודמים ושאר המערכות המשובצות מבוססים על MIPS.
* Loongson - גרסה סינית של MIPS64. משמש במחשבים ניידים פשוטים, תחנות עבודה פשוטות, ושרתים.
* נתבים מודרניים עדיין מבוססים על MIPS.

קישורים חיצוניים
----------------

ויקישיתוף מדיה וקבצים בנושא **ארכיטקטורת MIPS** בוויקישיתוף
* מערכות מבוססות MIPS (אורכב 30.08.2010 בארכיון Wayback Machine) מאתר Linux-MIPS (אורכב 03.07.2008 בארכיון Wayback Machine)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556392005171
* LCCN: sh99000179

 |